Haak-en-steek

Die haak-en-steek (Vachellia tortilis) is 'n droogtebestande doringboomspesie wat wydverspreid in woestyn-, halfwoestyn- en savannestreke aangetref word. Volwasse bome ontwikkel 'n plat of effens geronde kroon, en die twee doringtipes waarna dit vernoem is, is maklik sigbaar. Die peule word deur wild en vee gevreet wat dan die sade versprei.

Inheemse name vir die boom sluit in Mosu of Mosunyana in Tswana, umSasane in Zoeloe en Umbrella thorn in Engels. Die boom se FSA-nommer is 188.

 Verspreiding 
Dit kom voor van die woestynstreke in die Midde-Ooste en suidwaarts tot in Suid-Afrika. In Suider-Afrika is dit teenwoordig in Mosambiek, Zimbabwe, Botswana, Namibië, Eswatini en die sentrale en noordelike dele van Suid-Afrika. In Suider-Afrika toon dit 'n voorkeur vir droë, laagliggende bosveld en grasveld. In die res van Afrika en die Midde-Ooste is die boom inheems in Algerië, Angola, Burkina Faso, Djiboeti, Egipte, Eritrea, Ethiopië, Golf State, Jemen, Kenia, Libanon, Libië, Malawi, Mali, Mauritanië, Marokko, Niger, Nigerië, Oman, Palestina, Saoedi-Arabië, Senegal, Sinai, Sirië, Soedan, Sokotra, Somalië, Tanzanië, Tsjad, Tunisië, Uganda, Westelike Sahara en Zambië.

 Beskrywing 
Die kroon is aanvanklik gerond, maar word platter namate dit groter raak. Dié boom verskil van baie ander akasias deurdat dit reguit sowel as gekromde dorings het. Albei soorte dorings groei dikwels saam op dieselfde takkie wat aanleiding gee tot die naam haak-en-steek. Ander akasias met reguit en krom dorings is die rooihaak of vals-haak-en-steek (A. reficiens), die trassiedoring (A. hebeclada) en die buikdoring (A. luederitzii).

Die blomme word in wit of roomkleurige hofies gedra. Die boom se saad word in peule gedra wat 5 tot 9 mm breed en op kenmerkende wyse verdraai is. Dié verdraaide peule en die kombinasie van haak- en reguit dorings maak dit maklik om die boom uit te ken.

 Kyk ook 
 Alfabetiese lys van Suid-Afrikaanse bome

 Eksterne skakels 




 Bronne 
 Algemene gids tot BOME. Keith, Paul & Meg Coates Palgrave. 2000. 
 Plants of the World Online

 Verwysings  

Kategorie:Vachellia
Kategorie:Bome van Afrika
Kategorie:Flora van Algerië
Kategorie:Flora van Angola
Kategorie:Flora van Botswana
Kategorie:Flora van Burkina Faso
Kategorie:Flora van Djiboeti
Kategorie:Flora van Egipte
Kategorie:Flora van Eritrea
Kategorie:Flora van Eswatini
Kategorie:Flora van Ethiopië
Kategorie:Flora van Jemen
Kategorie:Flora van Kenia
Kategorie:Flora van Libanon
Kategorie:Flora van Libië
Kategorie:Flora van Malawi
Kategorie:Flora van Mali
Kategorie:Flora van Marokko
Kategorie:Flora van Mauritanië
Kategorie:Flora van Mosambiek
Kategorie:Flora van Namibië
Kategorie:Flora van Niger
Kategorie:Flora van Nigerië
Kategorie:Flora van Oman
Kategorie:Flora van Palestina
Kategorie:Flora van Saoedi-Arabië
Kategorie:Flora van Senegal
Kategorie:Flora van Sirië
Kategorie:Flora van Soedan
Kategorie:Flora van Sokotra
Kategorie:Flora van Somalië
Kategorie:Flora van Suid-Afrika
Kategorie:Flora van Tanzanië
Kategorie:Flora van Tsjad
Kategorie:Flora van Tunisië
Kategorie:Flora van Uganda
Kategorie:Flora van Wes-Sahara
Kategorie:Flora van Zambië
Kategorie:Flora van Zimbabwe